Sit das al min (Mit originalen Lettern)
Sit das al min
hoͤchſte froͤide an dir ſtat·
liebe trute mine·
ſo heis noch mir din
rotes múndel geben rât·
das mit ſinem ſchine
machen kan vil klůgú h̾zē ſinnelos·
ach h̾e got· wie rechte los·
ſach ich vō ir ein lachen·

Swer alſo clar·
ir kúſſen gar· dur ſúberlich
guͤtlich moͤcht er werben·
wol tuſent iar·
muͤſt er froͤilich froͤien ſich·
vnde ſolt er ſterben·
iemer mere fuͤre ſin ſele deſte baſt·
eia truter munt nu gib mir das·
ſon getrur ich niemer·

Uil gros gedank·
lat mich nu vil ſelten vꝛi·
liep voꝛ allen vꝛǒwen·
din kel ſo blank·
vn̄ din lip ſo lieb mag ſi·
wā mag  an dir ſchǒwen·
hende weich noch wiſſer zên ſtunt danne ein ſnê·
alles das dú haſt waſ ſol des me
iſt ſúberlich an ende·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse